Dersom man er bitt av flått, kan man bli smittet av borrelia. Dette kan gi et karakteristisk utslett som man kaller for erymeta migrans (migrerende erytem - altså migrerende rødme) - og navnet kommer av at utslettet vokser seg gradvis større over tid.
I noen tilfeller får man en lokal hudinfeksjon som består av andre bakterier enn borrelia. Da ses typisk rødme, varme og ømhet omkring stikkstedet, og gir ikke det klassiske utslettet som borrelia gjør.
Flåttbitt gir vanligvis ikke et kløende utslett, og er mest synlig som en rød ring rundt bittsteket som blir større med tiden dersom behandling ikke påbegynnes.
Noen opplever også en hard klump etter flåttbitt akkurat på bittstedet. Det kommer ofte som en reaksjon på bittet og går vanligvis over av seg selv. Dersom klumpen vedvarer over en uke, bør lege kontaktes for vurdering.